Diari Oficial de la Generalitat Valenciana


Sumari del DOGV 2003, del 14-04-1993 (1993/827647)

ORDRE de 30 de març de 1993, de la Conselleria de Treball i Afers Socials, per la qual estableix normeS per a la concessió, durant 1993, de subvencions a corporacions locals i a institucions sense ànim de lucre, per al foment de la xarxa de centres i serveis d'atenció i prevenció de la drogodependència.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/30/(1)/dof/vci/html**

### Dades del document

Número de DOGV
:   2003

Data del DOGV
:   14-04-1993

Secció del DOGV
:   DISPOSICIONS GENERALS

Número del document
:   1993/827647


Data del document
:   30-03-1993

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 30 de març de 1993, de la Conselleria de Treball i Afers Socials, per la qual estableix normes per a la concessió, durant 1993, de subvencions a corporacions locals i a institucions sense ànim de lucre, per al foment de la xarxa de centres i serveis d'atenció i prevenció de la drogodependència.  
El Pla Nacional sobre Drogues i el Pla Autonòmic de Lluita contra la Droga de la Generalitat Valenciana, preveuen, entre els seus objectius, proporcionar una resposta assistencial i preventiva coherent amb la demanda social i determinar els requisits que han de complir els centres i serveis d'atenció i prevenció de la drogodependència per poder obtenir ajudes públiques.  
En desplegament dels esmentats plans i de la resta de legislació vigent en aquesta matèria, el Decret 233/1992, de 28 de desembre, del Govern Valencià, sobre autorització per al funcionament de centres i serveis d'atenció, i prevenció de la drogodependència a la Comunitat Valenciana, determina que aquests, si escau, hauran d'estar autoritzats per a l?obtenció de subvencions amb càrrec als pressupostos de la Generalitat Valenciana.  
En aquest marc, la Conselleria de Treball i Afers Socials, mitjançant aquesta ordre, complementària de la resta de legislació vigent en matèria sòcio- sanitària i/o educativa, convoca subvencions en favor de centres o serveis d'atenció i prevenció de la drogodependència, per a fomentar d'aquesta manera la seua consolidació i qualificació, i deixa per a una posterior convocatòria els conceptes considerats com a transferències de capital i prestacions econòmiques individualitzades.  
Per això, i fent ús de les facultats que em confereixen l'article 35, e), de la Llei 5/1983, de 30 de desembre, de Govern Valencià, i el Decret 18/1992, de 3 de febrer, del Govern Valencià, amb el qual aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de data 13.02.92),  
ORDENE  
Article primer Destinataris de les subvencions  
1. Podran sol·licitar les subvencions que regula aquesta ordre les corporacions locals i mancomunitats de municipis, així com les institucions sense ànim de lucre que tinguen entre les seues finalitats o programes d'actuació, prestar, de forma integral o sectorial - sòcio- sanitària i/o educativa -, prevenció, atenció, protecció, tractament, rehabilitació i/o reinserció a persones afectades per les drogodependències, i que desenvolupen la seua activitat en l?àmbit territorial de la Comunitat Valenciana.  
Les corporacions locals podran sol·licitar la subvenció individualment o conjuntament amb altres municipis. Les sol·licituds individuals podran ser-ho en representació d'un o de diversos municipis, en atenció al caràcter supramunicipal del centre o servei.  
2. Serà condició indispensable per a obtenir la subvenció el compliment del que disposen el Decret 233/1992, de 28 de desembre, del Govern Valencià (DOGV núm. 1.944) i l?Ordre de 25 de febrer de 1993, de la Conselleria de Treball i Afers Socials.  
A l?efecte del que disposa el paràgraf anterior, s'entén que es compleixen el Decret 233/1992 i l?ordre esmentats, amb la formalització de la sol·licitud d'autorització i amb l'acreditació documental del compliment dels requisits mínims que aquests estableixen.  
Article segon. Objecte de la subvenció  
Les subvencions hauran de ser destinades al foment de centres o serveis d'atenció i prevenció de la drogodependència, que figuren classificats en l'article tercer del Decret 233/1992, del Govern Valencià, i podran comprendre el finançament de les següents despeses:  
a) Pagament de salaris i seguretat social o, si escau, honoraris dels professionals que presten els seus serveis als centres o serveis de referència.  
b) Despeses corrents i de funcionament.  
c) Despeses derivades de programes específics d'actuació, complementaris i no habituals, sobre algun dels punts següents:  
1. Campanyes de prevenció, informació i orientació dirigides a persones drogodependents i a població en general.  
2. Projectes d'activitats, jornades, seminaris, cursos, etc., relacionats amb la formació i educació dels agents socials implicats en l?àrea de les drogodependències.  
Article tercer. Model i lloc de presentació de les sol·licituds  
Les entitats a què es refereix l'article primer d'aquesta ordre hauran de presentar la seua sol·licitud d'acord amb el model de l'annex I, al registre de la Direcció General d'Atenció i Prevenció de la Drogodependència, sítia al carrer de les Comèdies núm. 7, DP. 46153, València, sense perjudici del que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Article quart. Terminis de presentació  
1. El termini de presentació de sol·licituds serà el següent:  
a) Per a les sol·licituds de subvenció destinades a finançar les despeses compreses en les lletres a) i b) de l'article segon d'aquesta ordre, el termini Serà de 20 dies hàbils comptadors a partir de l'endemà de la seua publicació en el Diari Oficial de la Generalitat Valenciana.  
b) Per a les sol·licituds de subvenció destinades a finançar les despeses compreses en la lletra c) de l'article segon d'aquesta ordre, el termini serà des de l'endemà de la sua publicació en el Diari Oficial de la Generalitat Valenciana fins al 30 d'octubre de 1993.  
2. Rebudes les sol·licituds es procedirà al seu estudi i al de la documentació que ha d'acompanyar-les. Quan la documentació no reunesca els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'hi adjunte la documentació que d'acord amb aquesta ordre resulte exigible, es requerirà l'interessat perquè en el termini de 10 dies repare la falta o adjunte els documents preceptius, amb la indicació que, si no ho fa així, se li tindrà per desistit en la seua petició, i s'arxivarà l'expedient sense més tràmit.  
Article cinqué. Documentació a presentar  
1. La sol·licitud haurà d'anar acompanyada de la documentació que tot seguit s'indica:  
a) Certificació acreditativa de l'acord adoptat per l?òrgan competent, autoritzant la sol·licitud d'ajuda i aprovant el programa i el pressupost presentat.  
En el cas que el sol·licitant siga una institució sense ànim de lucre, es presentarà certificació del seu secretari, amb el vist-i-plau del president, acreditativa de l'acord de l'assemblea general o òrgan competent segons els seus estatuts amb el qual s'aprova el programa i el pressupost presentat.  
b) Memòria d'activitats realitzades en 1992, amb expressió de:  
- Programa d'activitats i mètode de treball.  
- Població realment atesa i nombre de places.  
- Detall de subvencions rebudes.  
- Despeses realitzades en l'exercici de 1992 en actuacions objecte d'aquesta subvenció.  
c) Projecte detallat de les activitats a realitzar durant l'any 1993, amb especificació dels aspectes assenyalats en l'apartat b) anterior, per a les quals se sol·licita subvenció.  
d) Pressupost desglossat, per partides, de les despeses per a 1993, i pressupost detallat d'ingressos per a 1993, segons model orientatiu que s'adjunta com a annex II.  
e) Relació de l?equip professional, amb descripció de categories, càrrecs, tasques i horaris de dedicació.  
f) Balanç econòmic general de despeses i d'ingressos de l?exercici 1992, en el cas que el sol·licitant siga una institució sense ànim de lucre.  
g) Certificat expedit per l?entitat bancària, on efectuar, si escau, els pagaments, on s'especifique el codi de l?entitat, codi de la sucursal, número de compte i el seu titular, així com una comunicació fefaent del NIF del peticionari.  
h) Declaració on conste el coneixement i el compromís respecte a les obligacions establertes en l'article sisè d'aquesta ordre.  
i) Detall de subvencions i ajudes atorgades pel sol·licitant, durant l'exercici 1992, a altres entitats amb personalitat jurídica, i fins i tot a persones individuals o a nuclis familiars, en matèries objecte d'aquesta convocatòria.  
2. Els beneficiaris de les subvencions, en el cas d'institucions sense ànim de lucre, hauran d'acreditar, abans del cobrament, que es troben al corrent de les seues obligacions tributàries i amb la Seguretat Social, en la forma que estableix l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 5 de febrer de 1991).  
En el cas d'institucions que tinguen concedida alguna exempció tributària, es presentarà la documentació que acredite la concessió efectiva de l?esmentada exempció.  
Presentaran, així mateix, còpia confrontada dels seus estatuts on haurà de constar explícitament l?àmbit territorial de la institució, així com la inexistència d'ànim de lucre en els seus fins.  
Article sisé. Obligacions dels beneficiaris  
Els beneficiaris de les subvencions estaran obligats a:  
1. Col·laborar amb la Conselleria de Treball i Afers Socials mitjançant la coordinació dels centres o serveis subvencionats amb els programes d'actuació indicats per aquesta.  
2. Col·laborar amb els centres sòcio- sanitaris i/o educatius públics d'atenció i prevenció de la drogodependència de la Generalitat Valenciana.  
3. No alterar la finalitat de les subvencions i realitzar l'activitat que fonamenta la concessió.  
4. Facilitar la inspecció i el control dels òrgans corresponents de la Generalitat Valenciana, i en particular, de la Conselleria de Treball i Afers Socials (Direcció General d'Atenció i Prevenció de la Drogodependència), a fi de conèixer qualsevol aspecte de l'activitat objecte de la subvenció.  
5. Facilitar la informació que els siga requerida per les unitats i serveis administratius dependents de la Direcció General d'Atenció i Prevenció de la Drogodependència, i en particular, pel Servei d'Orientació en Drogodependències i pel Sistema Autonòmic Valencià d'Informació sobre Toxicomanies (SAVIT), tot això sense perjudici de la confidencialitat exigible.  
6. Deixar consignació expressa de la condició de centre o servei subvencionat per la Generalitat Valenciana, en qualsevol activitat divulgativa que se'n realitze, així com en les relacions que es mantinguen amb tercers.  
Article setè. Criteris a seguir per a la concessió d'ajudes.  
Per a la concessió de les subvencions es valoraran prioritàriament els següents factors de caràcter general:  
1. Demanda d'inici de tractament per drogodependències en l?àrea de què es tracte, d'acord amb les dades existents en el Sistema Valencià d'Informació sobre Toxicomanies (SAVIT), corresponents, a l?exercici 1992.  
2. L'amplitud de l'àmbit de població i territorial a què van dirigits.  
3. El grau d'autofinançament i de diversitat del finançament extern.  
4. Valoració, nivell d'execució i avaluació d'activitats desenvolupades, si escau, en exercicis anteriors.  
5. Harmonització, en el marc territorial, del conjunt de serveis sòcio- sanitaris i/o educatius, finançats públicament.  
6. La qualitat i transcendència sòcio- sanitària i/o educativa del programa a desplegar per l?entitat sol·licitant.  
Article vuitè. Proposta, concessió d'ajudes i recursos  
1. El termini màxim per tramitar i resoldre els expedients serà de 3 mesos comptadors des de la data de d'acabament del termini de presentació de les sol·licituds fixat en aquesta Ordre, i s'entendran desestimades aquelles sol·licitades pel transcurs de l?esmentat període sense que es produesca resolució expressa.  
2. El Conseller de Treball i Afers Socials, oïda la Comissió Executiva d'Atenció i Prevenció de la Drogodependència, i a proposta del Director General d'Atenció i Prevenció de la Drogodependència, dictarà resolucions amb les quals es concediran les subvencions amb càrrec als pressupostos de la Generalitat Valenciana per a 1993, secció 13, programa 313.20, línia 4.01, per un import màxim de dos-cents trenta milions (616.516.286) de pessetes, i línia 4.05, per un import màxim de vuitanta milions (05.363.580) de pessetes.  
Les subvencions que es puguen amb càrrec a la línia 4.05 aniran destinades a finançar les despeses corrents dels centres o serveis d'atenció i prevenció de la drogodependència de caràcter residencial (comunitats terapèutiques), a què fa referència la lletra c), de l'apartat 2 de l'article tercer del Decret 233/1992, de 28 de desembre, del Govern Valencià.  
3. Contra la resolució, expressa o presumpta, que exhaurirà la via administrativa, es podrà formular recurs contenciós administratiu, amb la comunicació prèvia a la conselleria de la intenció d'interposar l?esmentat recurs. Quan la resolució siga presumpta, per interposar el recurs caldrà, a més, que l?interessat acredite l?eficàcia de l'acte presumpte d'acord amb l'article 44 de la Llei de Règim Jurídic de les Administracions Públiques i de Procediment Administratiu Comú.  
4. D'acord amb el que disposa l'article 47, paràgraf 8è, del Decret Legislatiu de 26 de juny de 1991, el Consell de la Generalitat Valenciana, amb el qual aprova el text refós de la Llei d'Hisenda Pública de la Generalitat Valenciana, tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o d'ajudes atorgades per altres administracions públiques, o d'altres ens públics o privats, podrà donar lloc a la modificació de la resolució de concessió.  
Article novè. Pagament de la subvenció  
L'ordenació del pagament es realitzarà, d'acord amb els criteris continguts en l'article trenta de la Llei 7/1992, de 28 de desembre, de Pressupostos de la Generalitat Valenciana per a l?Exercici de 1993, en els termes següents:  
a) Un 40% de l?import de la subvenció es lliurarà immediatament una vegada realitzada la concessió.  
b) Un 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada en concedir la subvenció.  
c) El 40% restant serà abonat per la Generalitat Valenciana quan es justificarà correctament el compliment del que s'ha convingut.  
Article desè. Comunicació del cobrament de la subvenció  
Posteriorment al cobrament de cada termini de la subvenció, les entitats hauran de trametre a la Direcció General d'Atenció i Prevenció de la Drogodependència, en el termini d'un mes des de l?esmentada percepció, una comunicació escrita d'haver-la percebut, d'acord amb les següents normes:  
- En el cas de corporacions locals, carta de pagament amb expressió de la data, quantia i concepte, expedida pel dipositari i intervinguda per l?interventor de fons, acreditativa de l?ingrés de la subvenció en el tresor de la corporació.  
- En el cas d'institucions sense ànim de lucre, una notificació del director del centre o servei, on es comunique la percepció de la subvenció, amb indicació de la data, la quantia i el concepte.  
Article onzè. Justificació de la subvenció  
S'estableixen, com a normes específiques per a la justificació d'aquestes subvencions, les següents:  
1. En el cas que el beneficiari siga una administració local, la justificació de la despesa realitzada s'efectuarà mitjançant la tramesa de fotocòpies de factures i dels seus corresponents manaments de pagament, tot això degudament confrontat, així com un informe detallat de les activitats realitzades.  
2. En el cas que el beneficiari siga una institució sense ànim de lucre, s'hi observaran les regles següents:  
a) Les factures o justificants presentats hauran de ser originals, amb data anterior al 31 de desembre de 1993, i en tots ells haurà de figurar el vist-i-plau del president de la institució.  
b) Les factures hauran de comptar amb totes les dades formals que exigeix per ser expedides l'article 3 del Reial Decret 2.402/1985, de 18 de desembre (BOE núm. 312, de 30 de desembre de 1985).  
c) Per a les justificacions corresponents al personal contractat, es presentaran necessàriament les nòmines ajustades al model oficial, acompanyades dels justificants de cotització a la Seguretat Social.  
d) Les justificacions corresponents a col·laboracions puntuals figuraran en rebuts on apareguen les dades del perceptor, el seu NIF, el conpepte pel qual és retribuït i la retenció corresponent a l?IRPF, així com les dades de la institució.  
Així mateix, es presentarà un informe detallat de les activitats realitzades segons la memòria presentada al seu dia, firmada i segellada pel representant legal.  
Els beneficiaris de les subvencions hauran de presentar les corresponents justificacions abans de la finalització de l?exercici de 1993.  
3. Si, als efectes del compliment del que preveu aquest article, així com en l'article cinqué anterior, s'aportaren fotocòpies de la documentació corresponent, aquestes hauran d'estar, en tot cas, degudament confrontades, en els termes establerts en l'article 35, c), de la Llei 30/1992, de Règim Jurídic de les Administracions Públiques i del Procediment Administratiu Comú.  
Article dotzè. Reintegrament de les quantitats percebudes  
1. En el cas de cessament d'un servei o de tancament d'un centre, temporalment o definitivament, finançat públicament segons que disposa aquesta ordre, es complirà l'establert en l'article 14 del Decret 233/1992, de 28 de desembre, del Govern Valencià.  
2. Segons s'estableix en l'article 47.9 del Decret Legislatiu de 26 de juny de 1991, del Consell de la Generalitat Valenciana, amb el qual s'aprova el text refós de la Llei d'Hisenda Pública de la Generalitat Valenciana, escaurà el reintegrament de les quantitats percebudes i l'exigència d'interès de demora des del moment de pagament de la subvenció en els següents casos:  
a) Incompliment de l'obligació de justificació.  
b) Obtenir la subvenció sense reunir les condicions requerides per a això.  
c) Incompliment de la finalitat perquè la subvenció va ser concedida.  
d) Incompliment de les condicions imposades als beneficiaris per raó de la concessió de la subvenció.  
DISPOSICIONS ADDICIONALS  
Primera  
Queden exclosos de la convocatòria d'ajudes i subvencions que regula aquesta ordre, els centres, serveis o programes d'atenció i prevenció de la drogodependència a què es refereix el paràgraf segon de l'article primer del Decret 233/1992, de 28 de desembre, del Govern Valencià (DOGV 1.944, de 15.01.93), o siga:  
a) Els centres i serveis que presten assistència amb estructura hospitalària a toxicòmans.  
b) Els centres o serveis de tractament (prescripció i dispensació) amb opiacis dirigits a persones que en depenen a què es refereix la disposició addicional segona del Decret 232/1991, de 9 de desembre, del Govern Valencià (DOGV núm. 1.694).  
c) Els programes de salut mental a què es refereixen els articles 3.c) i 5.3.f) del Decret 148/1986, de 24 de novembre, del Govern Valencià.  
Segona  
En cap cas no es podrà concedir subvenció a qui, havent-la sol·licitada, no es trobe al corrent de les seues obligacions amb la hisenda pública de la Generalitat Valenciana, incloent-hi la manca de reintegrament obligat, de quantitats percebudes en exercicis anteriors, sense perjudici del que estableix l'article 111 de la Llei 30/1992, esmentada.  
Tercera  
De l?import consignat en la línia de subvenció 4.01, esmentada en l'article 8.í d'aquesta ordre, se'n podrà reservar una quantitat no superior al cinc per cent per atendre les sol·licituds de prestacions econòmiques individualitzades. La concreció de l?esmentat percentatge estarà supeditat a la demanda social que genere aquest tipus d'ajudes.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 30 de març de 1993.  
El Conseller de Treball i Afers Socials,   
MARTIN SEVILLA JIMENEZ  
ANNEX I  
Sol·licitud de subvenció  
..., amb DNI núm. ..., domiciliat a ..., província ..., carrer ..., núm. ..., com a representant legal d ... (institució o administració local), amb NIF ..., telèfon domiciliada a província carrer ..., núm...., DP ...  
EXPOSE:  
Que, a l'empara del que disposa l'Ordre de la Conselleria de Treball i Afers Socials del dia ... de ... de 1993 (DOGV ... ), per la qual estableix normes per a la concessió durant 1993 de subvencions a corporacions locals i a institucions sense ànim de lucre, per al foment de la xarxa de centres i serveis d'atenció i prevenció de la drogodependència, i depenent d'aquesta entitat el següent centre o servei ..., domicili ...  
SOL·LICITE:  
Que es concedesca, per a l?esmentat centre/servei, una subvenció d ... pessetes, i a aquest efecte adjunte la documentació exigida en l'article cinqué de l?esmentada ordre, i que al revers es detalla.  
... , ... d ... de 1993  
Firma i segell  
CONSELLERIA DE TREBALL I AFERS SOCIALS  
ANNEX II  
Pressupostos d'ingressos i despeses  
- Pressupost d'ingressos:  
1. Ingressos propis ... pessetes.  
2. Finançament extern (1)   
(entitat)  
...... pessetes.  
...... pessetes.  
..... . pessetes.  
Total pressupost d'ingressos ... pessetes.  
- Pressupost de despeses:  
1. Despesa de funcionament i de personal:  
1.1 Despeses de funcionament ... pessetes.  
(subministraments, material d'oficina, etc.)  
1.2 Despeses de personal:  
Llista de Relació Categoria Retribució Seguretat  
Professionals jurídica professional íntegra anual social  
 ... ... ... ... ...  
 ... ... ... ... ...  
Total despeses de personal ... pessetes:  
2. Despeses derivades de programes complementaris (campanyes d'informació, jornades, etc.) ... pessetes.  
Total pressupost de despeses ... pessetes.  
(1) S'hi especificarà la font de finançament extern, qualsevol que siga la seua modalitat, rebudes de la Generalitat Valenciana, d'altres administracions públiques o d'altres ens públics o privats.  
(2) Figurarà en aquest apartat la relació jurídica que uneix el professional amb l?entitat o institució (contracte laboral, prestació de serveis, etc.).


Còpia Permalink ELI